ZAPISNIK 20. SJEDNICE VMO BORONGAJ LUGOVI
15.12.2022., 20:00h, MS Borongaj Lugovi
Prisutni članovi:
1. Ivana Perković
2. Petar Miočević
3. Ivica Milković
4. Bruno Rižmarić
5. Lidija Klanjec
Nazočni članovi VMO prihvaćaju zapisnik 19. sjednice jednoglasno bez rasprave.
Nazočni članovi prihvaćaju jednoglasno bez rasprave
DNEVNI RED
1. Aktualna komunalna problematika
2. Izvješća, pitanja, prijedlozi

1. Aktualna komunalna problematika:
Predsjednica VMO obavještava nazočne članove kako je ponovo prisutan problem nakupljanja ilegalno navezenog glomaznog otpada u Lozarinskoj ulici. Gradska tvrtka Čistoća je obaviještena, te vjeruje kako će problem biti saniran u kraćem roku. Dugoročni problem ilegalnog odlaganja otpada i dalje ostaje, te je spremna za sve prijedloge koji bi omogućili rješavanje tog problema.
Članica VMO Lidija Klanjec navodi kako građani MO Borongaj Lugovi još nisu dobili nove pakete vrećica za recikliranje plastičnog i biootpada od Čistoće, s čime se slažu i ostali nazočni članovi. Predsjednica VMO se obvezuje poslati upit oko vremena dostave novih vrećica, s obzirom da građani ostaju bez zaliha postojećih vrećica.
2. Izvješća, pitanja i prijedlozi:
Predsjednica VMO obavještava nazočne članove kako je 21.11. predala zahtjev za sadnju zamjenskih stabala kod dječjeg igrališta na južnoj strani ulice Vukomerec kako bi se zamijenila stabla koja su se osušila za vrijeme ljetnih vrućina, te kako su ista posađena. Dodatni koš za smeće u dječjem parku još nije postavljen.
Predsjednica VMO također obavještava članove kako je Vijeće gradske četvrti Peščenice-Žitnjak odobrilo zahtjev prema trgovačkom društvu Konzum plus oko izmjene adrese njihovog logističkog centra, s ciljem smanjenja nepotrebnog kamionskog prometa na ulici Vukomerec, a nastavno na zahtjev iznesen na 19. sjednici VMO Borongaj Lugovi.
Predsjednica VMO također prenosi informaciju da je Vijeće gradske četvrti odobrilo uklanjanje kontejnera za miješani otpad s ulice Vukomerec kod raskrižja s Gologoričkom ulicom, te uputilo zaključak za postavljanje znaka za regulaciju parkiranja u Gologoričkoj, Grdoselskoj i Grožnjanskoj ulici. Time će biti uspostavljeni dostatni uvjeti da bi se žiteljima tih ulica mogle dostaviti kante za otpad, te prolazak kamiona Čistoće kroz te ulice. Obzirom da je situacija hitna, a Gradski ured nije odgovorio na zaključak VMO će uputiti požurnicu.
Predsjednica VMO također izvještava da je VGČ odobrilo zahtjev prema Sveučilištu u Zagrebu vezan za rješavanje problematičnih stabala kod ulaza u Sveučilišni kampus u Savudrijskoj ulici. Ostali zaključci i prijedlozi s 19. sjednice VMO Borongaj Lugovi su također usvojeni, te su u postupku.
Vezano za rušenje odumrlog stabla u dvorištu g. Jerkovića, predsjednica VMO obavještava nazočne članove kako je njegov zahtjev da se gradske službe pobrinu za rušenje stabla odbijen, te kako će on stablo morati srušiti o svom trošku. Vezano za jablanove u Kanfanarskoj ulici, predsjednica VMO je poslala upit podružnici Zrinjevac oko troškova uklanjanja tih stabala.
Nastavno na prijedlog člana VMO Ivice Milkovića da se na zemljištu nekadašnjeg poduzeća Jurinametal koje je u vlasništvu MUP-a izgradi vrtić, predsjednica VMO prenosi da su se sugovornici iz gradskih službi složili da je riječ o dobrom prijedlog, ali da je isti neizvediv jer je i ta parcela u procesu povrata imovine. S obzirom da se postojeći objekt dječjeg vrtića Cvrčak ne može dodatno nadograđivati, jedina opcija je da se izgradi vrtić u stambeno-poslovnim zgradama u izgradnji na uglu Čavićeve ulice i ulice Vukomerec.

Vijeće MO-a traži da se pregleda lokacija prometnice u blizini Ul. Vukomerec 12 zbog učestalih prometnih nezgoda i nesreća. U 2022. godini dogodile su se 3 prometne nesreće, a ograda uz prometnicu u vlasništvu g. Zvonka Koretića potpuno je devastirana. Vijećnici jednoglasno donose 


Zaključak
o rješavanju prometne problematike


1. Vijeće Mjesnog odbora Borongaj Lugovi predlaže Vijeću Gradske četvrti Peščenica-Žitnjak da od nadležnog gradskog ureda zatraži

1. [bookmark: _GoBack]očevid u svrhu iznalaženja odgovarajućeg prometnog rješenja na prometnici u blizini Ulice Vukomerec kod kućnog broja 12 zbog učestalih automobilskih nesreća i materijalne štete, potpuno devastirane ograde u privatnom vlasništvu, koja je uslijed njih nastala

1. O učinjenom izvijesti ovo Vijeće.


S obzirom da se nitko više nije javio za riječ, ovime je iscrpljen dnevni red, i predsjednica VMO zaključuje 20. sjednicu VMO Borongaj Lugovi u 20:40 sati.

ZAPISNIČAR:			           
Petar Miočević	

KLASA: 024-08/22-003/2452
URBROJ: 251-13-11-11/002-22-3
Zagreb, 15. prosinca 2022.



Predsjednica  Vijeća Mjesnog odbora
Borongaj Lugovi
								
              Ivana Perković
							
